《游新城汪园步遂堂先生韵 其三》
清代·金兆燕

积水明如镜，轻舟小似鞋。晴天弥旷野，远势接平厓。

宿雾千林合，归云一鸟偕。川原堪极目，虚阁自开怀。

作者简介：清安徽全椒人，字棕亭，一字钟越。乾隆三十一年进士，官国子监博士，改扬州教授。幼称神童。工诗词，尤精元人散曲。性不耐静坐，爱跳跃，多言笑，有“喜鹊”之称。有《国子先生集》。